มีอะไรกับแฟนวันที่ 13 ตุลา วันที่16ตุลา ประจำเดือนมาปกติค่ะ แต่พอเดือน พ.ย.ประจำเดือนยังไม่มาเลยค่ะ ตอนนี้เลื่อนมาได้ 4วันแล้ว แบบนี้จะท้องไหมค่ะ
สวัสดีค่ะ หากประจำเดือนที่มาในวันที่ 16 ต.ค. ได้มาเป็นปกติดี คือมาในช่วงวันที่ที่ควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น และหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนในเดือน พ.ย. ยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ